

***Број: 02 - \_\_\_\_\_\_\_\_\_\_ П Р Е Д Л О Г***

***\_\_\_\_\_\_\_ 2023 година***

***С к о п ј е***

***ЗАПИСНИК***

***од Сто четириесет и шестата******седница на Управниот одбор на***

***Фондот за здравствено осигурување на Република Северна Македонија,***

*одржана на 21 јули 2023 година со почеток во 10.00 часот*

*во просториите на Фондот*

***Присутни членови на Управниот одбор:***

* *прим. д-р Беким Поцеста, претставник од Министерството за здравство – претседател;*
* *Дејан Николовски, претставник од Министерството за финансии – заменик на претседателот;*
* *д-р* *Љубиша Каранфиловски, претставник од Сојузот на синдикатите на Македонија – член;*
* *д-р Димитар Димитриевски, претставник од здружението на пензионерите – член;*
* *д-р спец. д-р сци. Тања Дејаноска, претставник на стопанствениците – член;*
* *дипл. фарм. спец. Маја Ковачева, претставник од Лекарската, Фармацевтската и Стоматолошката комора на Македонија – член. Маја Ковачева го извести Управниот одбор за своето гласање по предлозите за разгледување на Сто четириесет и шестата седница**(за што би гласала кога би била присутна) преку е-меил. Согласно член 22 на Деловникот за работата на Управниот одбор, членот на Управниот одбор кој го искажал својот став на тој начин, при утврдување на кворумот за работа и одлучување на седницата се смета за присутен.*

***Отсутни членови на Управниот одбор:***

* *проф. д-р Јадранка Дабовиќ Анастасовска, претставник на осигурениците   – член.*

***Присутни од ФЗОРСМ:***

* *м-р Магдалена Филиповска Грашкоска, директор на ФЗОРСМ;*
* *д-р Игор Неловски, советник на директорот (учествуваше во работата по точката 6 од дневниот ред на седницата);*
* *Радица Димовска, стручен соработник за управување со човечки ресурси (учествуваше во работата по точките 7 и 8 од дневниот ред на седницата);*
* *Христо Трповски, раководител на одделението за регрес и судски постапки, во својство на записничар.*

*Седницата ја отвори и водеше претседателот Беким Поцеста. На почетокот извести дека Маја Ковачева иако не е присутна на состанокот, по е-меил кој бил упатен на сите членови на Управниот одбор се изјаснила дека се согласува со одлуките на останатите членови на Управниот одбор. Со член 22 на Деловникот за работата на Управниот одбор е уредено дека членот кој не ќе може да присуствува на закажана седница, може да го извести Управниот одбор за својот став за одделни точки (за што би гласал кога би бил присутен) по пошта или по е-меил. Известувањето ќе се прочита на седницата, па доколку содржината на предлогот по кој се изјаснил не биде променета на самата седница, ќе се смета дека со известувањето гласал по предлогот. Членот на Управниот одбор кој го искажал својот став на тој начин, при утврдување на кворумот за работа и одлучување на седницата се смета за присутен. Со оглед на тоа, се смета дека на Сто четириесет и шестата седница присуствуваат шест членови на Управниот одбор и условите за полноважно работење и одлучување се исполнети.*

*Потоа претседателот го прочита претходно доставениот*

***П Р Е Д Л О Г - Д Н Е В Е Н Р Е Д***

# Предлог за донесување, изменување и дополнување на општи акти на Фондот за утврдување на критериуми за надоместоци на здравствените установи по барање на Државниот завод за ревизија и Државната комисија за спречување на корупцијата (1. Одлука за утврдување на критериуми за определување на договорните надоместоци на здравствените установи, 2. Правилник за распределба на средствата од Буџетот на Фондот за здравствено осигурување на Република Северна Македонија, 3. Правилник за критериумите за склучување договори и за начинот на плаќање на здравствените услуги на здравствените установи кои вршат болничка здравствена заштита, 4. Правилник за критериумите за склучување договори и начинот на плаќање на здравствените услуги на приватните здравствените установи кои вршат болничка здравствена заштита, 5. Правилник за критериумите за склучување договори и за начинот на плаќање на здравствените услуги на приватните здравствени установи кои вршат специјалистичко-консултативна здравствена заштита и лабораториски испитувања по упат од избран лекар, 6. Правилник за критериумите за склучување договори и за начинот на плаќање на здравствените услуги на здравствените установи кои вршат специјалистичко-консултативна стоматолошка здравствена заштита, 7. Правилник за критериумите за склучување договори и за начинот на плаќање на здравствените услуги на здравствените установи кои вршат специјалистичко-консултативна здравствена заштита, превентивна здравствена заштита и итна медицинска помош со домашно лекување.);

# Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2023 година;

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2023 година;

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита за 2023 година;

# Предлог за изменување на договорниот надоместок во 2023 за ПЗУ „Жан Митрев” - Скопје за извршување на здравствени услуги од областа на кардиоваскуларната хирургија;

# Предлог за донесување заклучок за одобрување на условен надоместок за ЈЗУ Универзитетска клиника за неврохирургија – Скопје;

# Разгледување на Годишниот извештај од финансиски контроли на јавни здравствени установи за периодот од 1 јануари до 31 декември 2022 година;

# Предлог за утврдување на референтни цени на здравствени услуги;

# Предлог за донесување на Правилник за изменување и дополнување на Правилникот за систематизација на работните места во Фондот за здравствено осигурување на Република Северна Македонија;

# Разгледување на жалбата на Радица Андонова од Струмица против решението со кое се отфрла барање за парична помош;

# Предлог за изменување на Одлуката за утврдување на висината на вкупниот договорен надоместок за обезбедување здравствени услуги од специјализирана медицинска рехабилитација како продолжено болничко лекување во 2023 година;

# Предлог за донесување на Одлука за склучување анекси на договори за издавање ортопедски и други помагала;

# Разно.

*Потоа праша дали има други предлози за разгледување на денешната седница, односно за дополнување на дневниот ред.*

*Тања Дејаноска наведе дека критериумите за плаќање во општите акти на Фондот на кои се предлагаат измени во рамките на точката 1 не придонесуваат за квалитетот на услугите што им се обезбедуваат на осигурените лица, ниту со нив се поттикнуваат здравствените установи кои кои нудат подобри услуги и располагаат со стручен кадар со подобри квалификации. Во однос на овие согледувања, ќе дадеме забелешки во пишана форма, поради што бараме точката да не биде вклучена во дневниот ред на оваа седница. И за точката 5 од предлог дневниот ред - Предлог за изменување на договорниот надоместок во 2023 за ПЗУ „Жан Митрев” – Скопје предлгаме да не се разгледува на денешната седница. Ова од причина што ни се потребни дополнителни податоци и пресметки за надоместокот на оваа здравствена установа за чиј надоместок имавме во изминатиот период имавме спротивни предлози и одлуки.*

*Димитар Димитриевски наведе дека е потребно договорите кои ги склучува Фондот, чија содржина треба да е сообразена со подзаконските општи за критериумите за склучување договори и за начинот на плаќање на здравствените услуги, да бидат појасни и подобро да го штитат Фондот. Да се обрне внимание на одредбите според кои Фондот плаќа за здравствените услуги според расположливите средства и да бидат попрецизно обработени ситуациите на определување на надоместокот кога Фондот нема средства во буџетот.*

*По дискусиите на Тања Дејаноска и Димитар Димитриевски, Управниот одбор едногласно одлучи предлозите од точките 1 и 5 да не бидат вклучени на дневниот ред на Сто четириесет и шестата седница**. Овие точки ќе се разгледуваат на следната седница, по добивањето на забелешки од членовите на Управниот одбор за точката 1, односно по доставувањето на дополнителни информации од стручната служба за точката 5.*

*Потоа, за седницата едногласно се усвои следниот*

***Д Н Е В Е Н Р Е Д***

# Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2023 година;

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2023 година;

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита за 2023 година;

# Предлог за донесување заклучок за одобрување на условен надоместок за ЈЗУ Универзитетска клиника за неврохирургија – Скопје;

# Разгледување на Годишниот извештај од финансиски контроли на јавни здравствени установи за периодот од 1 јануари до 31 декември 2022 година;

# Предлог за утврдување на референтни цени на здравствени услуги;

# Предлог за донесување на Правилник за изменување и дополнување на Правилникот за систематизација на работните места во Фондот за здравствено осигурување на Република Северна Македонија;

# Разгледување на жалбата на Радица Андонова од Струмица против решението со кое се отфрла барање за парична помош;

# Предлог за изменување на Одлуката за утврдување на висината на вкупниот договорен надоместок за обезбедување здравствени услуги од специјализирана медицинска рехабилитација како продолжено болничко лекување во 2023 година;

# Предлог за донесување на Одлука за склучување анекси на договори за издавање ортопедски и други помагала;

# Разно.

*Потоа се пристапи кон разгледување на точките на дневниот ред.*

# **ТОЧКА 1 -** Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2023 година

*За предлогот од точката 1 директорката Филиповска Грашкоска наведе дека предложените измени на договорните надоместоци на јавни здравствени установи се согласно со настанатите промени на ангажираните здравствени работници со договори за дело и на доктори по општа медицина кои се на пробна работа согласно Законот за здравствената заштита. По добиените податоци за промените, изготвена е пресметка за изменување на надоместоците на дваесет и две јавни здравствени установи.*

*По објаснувањето, Управниот одбор без дискусија едногласно ја донесе предложената*

***Одлука***

***за изменување на Одлуката за утврдување на вкупниот договорен надоместок на јавните здравствени установи за 2023 година***

*со која се извршија предложените измени на договорните надоместоци на дваесет и две јавни здравствени установи.*

# **ТОЧКА 2 -** Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2023 година

*И за предлогот од точката 2 на дневниот ред, објаснување даде директорката Филиповска Грашкоска, наведувајќи дека се предлага со одлука да се утврди договорниот надоместок за здравствена установа со која Фондот склучил договор за обезбедување здравствени услуги.*

*По објаснувањето, Управниот одбор без дискусија едногласно ја донесе предложената*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита за 2023 година***

*со која се утврди договорниот надоместок за една здравствена установа со која Фондот склучил договор за обезбедување здравствени услуги.*

***ТОЧКА 3 -*** *Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита за 2023 година*

*Во рамките на третата точка од дневниот ред, по кусото објаснување на директорката Филиповска Грашкоска, согласно со предлогот содржан во работните материјали за седницата, Управниот одбор без дискусија едногласно донесе*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита по упат на избран лекар за 2023 година***

*со која се утврди договорен надоместок за една здравствена установа која добила лиценца за работа од Министерството за здравство, и*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита по упат на избран лекар за 2023 година***

*со која се утврди висината на договорниот надоместок за една здравствена установа со која Фондот склучил анекс на договорот за отворање нова работна единица.*

***ТОЧКА 4 -*** *Предлог за донесување заклучок за одобрување на условен надоместок за ЈЗУ Универзитетска клиника за неврохирургија – Скопје*

*Објаснување на предлогот даде директорката Филиповска Грашкоска. Во излагањето се осврна на барањето од Универзитетската клиника за неврохирургија, согласно кое со набавката на апаратот за кој се бараат средства (апарат за невронавигација), ќе се остварат значителни заштеди но и ќе се создадат можности за примена на современи неврохируршки оперативни процедури и методи. Тоа ќе значи и овозможување подобри здравствени услуги од областа на неврохирургијата за осигурениците на Фондот.*

*Во дискусијата што следеше, членовите на Управниот одбор изразија задоволство од можноста за подобрување на здравствените услуги и заштедите на средства што би се оствариле со набавката на апаратот. Беше истакнато дека е добро да се вложува во опрема за јавното здравство секогаш кога тоа е од полза на осигурениците и на Фондот. Со оглед на тоа, Управниот одбор едногласно донесе*

***Заклучок:***

* *Се одобрува условен надоместок во висина од 47.323.900,00 денари на ЈЗУ Универзитетска клиника за неврохирургија – Скопје, наменет за набавка на апарат за невронавигација. Средствата да бидат обезбедени и вклучени во вкупниот договорен надоместок на Универзитетската клиника за 2023, 2024 и 2025 година. За оваа намена, Фондот на Универзитетската клиника да ѝ даде финансиска согласност заради започнување на постапката за јавна набавка на апаратот за невронавигација.*
* *Се задолжува секторот за финансиски прашања да ја извести Универзитетската клиника за неврохирургија за заклучокот на Управниот одбор.*

***ТОЧКА 5 -*** *Разгледување на Годишниот извештај од финансиски контроли на јавни здравствени установи за периодот од 1 јануари до 31 декември 2022 година*

*Во рамките на точката 5, Управниот одбор го разгледа Годишниот извештај од финансиски контроли на јавни здравствени установи за периодот од 1 јануари до 31 декември 2022 година, како материјал од информативна природа. Во врска со Годишниот извештај не беа донесени одлуки ниту заклучоци.*

***ТОЧКА 6 -*** *Предлог за утврдување на референтни цени на здравствени услуги*

*Објаснување за предлогот од точката 6 даде Игор Неловски. Наведе дека се состои од предлог за утврдување на референтна цена за една нова здравствена услуга и предлог за изменување, односно зголемување на референтната цена на здравствената услуга хемодијализа. Новата здравствена услуга е од областа на молекуларната медицина а се предлага врз основа на барањето од Фармацевтскиот факултет. Комисијата за референтни цени на Фондот, врз основа на анализа на барањето, согласно со методологијата за утврдување референтни цени ја определи предлог цената. Поради специфичноста, засега оваа услуга може да се дава само на терцијарно ниво, односно само на Фармацевтскиот факултет. Предлогот за изменување на референтната цена се однесува на здравствената услуга хемодијализа. За промена на цената на хемодијализата, барања доставија неколку здравствени установи каде се дава таа услуга. По барањата, беше направена анализа согласно со методологијата за утврдување референтни цени при што беше утврдено дека е потребно референтната цена да се зголеми. Зголемувањето доаѓа најмногу од зголемувањето на платите и на режиските трошоци како составни делови на цената на услугата.*

*По објаснувањето и кусата дискусија што следеше, Управниот одбор едногласно донесе*

***Одлука***

***за изменување и дополнување на одлуката за утврдување на референтни цени во специјалистичко – консултативна здравствена заштита***

*со која се утврди референтна цена за една нова здравствена услуга од специјалистичко–консултативната здравствена заштита – детекција и квантификација на соматски мутации во плазма со dPCR технологија, и*

***Одлука***

***за утврдување на референтна цена на здравствена услуга од специјалистичко – консултативна здравствена заштита од областа нефрологија – хемодијализа со вклучени специјалистичко – консултативни здравствени прегледи како завршена епизода на лекување***

*со која се зголеми референтната цена на здравствената услуга хемодијализа со вклучени специјалистичко–консултативни здравствени прегледи како завршена епизода на лекување.*

***ТОЧКА 7 -*** *Предлог за донесување на Правилник за изменување и дополнување на Правилникот за систематизација на работните места во Фондот за здравствено осигурување на Република Северна Македонија*

*Објаснување на предлогот од точката 7 даде Радица Димовска, од секторот за управување со човечки ресурси на Фондот, по што се отвори дискуја.*

*Димитар Димитриевски праша дали со предложените измени во правилникот вкупниот број на извршители останува ист а само се менуваат барањата во однос на потребното образование а директорката Филиповска Грашкоска одговори потврдно, односно дека вкупниот број на извршители не се менува.*

*Димитар Димитриевски наведе и дека забележал како за некои работни места досега имало поспецифични барања за видот на средно образование а сега тоа се заменува само со „средно образование“, за што Радица Димовска објасни дека тоа е согласно со насоките од Министерството за информатичко општество и администрација, со кои се укажува огласите за работни места да бидат поопшти во однос на образованието.*

*Во продолжение на дискусијата за точката 7 членовите на Управниот одбор поставуваа прашања за одделни работни места, а одговори и дополнителни објаснувања даваа директорката Филиповска Грашкоска и Радица Димовска.*

*По исцрпување на дискусијата се пристапи кон гласање за предлогот.*

*Тања Дејаноска наведе дека ќе биде воздржана од причина што смета дека се потребни поопширни објаснувања за одделните измени на правилникот содржани во материјалот.*

*Потоа, за донесување на предложениот правилник гласаа Беким Поцеста, Дејан Николовски, Љубиша Каранфиловски, Димитар Димитриевски и Маја Ковачева, а Тања Дејаноска се воздржа од гласање. На тој начин, Управниот одбор со мнозинство на гласови донесе*

***Правилник***

***за изменување и дополнување на Правилникот за систематизација на работните места во Фондот за здравствено осигурување на Република Северна Македонија***

*со кој се извршија измени и дополнувања во систематизацијата за централната служба и за петнаесет подрачни служби на Фондот.*

* *По донесувањето на Правилникот, поради неодложни обврски во 11.10 часот седницата ја напушти Дејан Николовски а Управниот одбор продолжи да работи со кворум од пет члена.*

*Потоа Љубиша Каранфиловски наведе оти има сознание дека Фондот располага со средства со кои може да се зголемат платите на вработените за 5%, а со оглед што платите во Фондот се за две до три илјади денари пониски од платите во други слични институции. Ја праша директорката дали има план за тоа да се стори.*

*Директорката Филиповска Грашкоска наведе дека во изминатиот период од помалку од година, платите беа зголемени во неколку наврати како и дека ќе се види дали до крајот на годината ќе има средства и можност тие средства да се употребат за дополнително зголемување.*

***ТОЧКА 8 -*** *Разгледување на жалбата на Радица Андонова од Струмица против решението со кое се отфрла барање за парична помош*

*Во рамките на точката 8, Управниот одбор ја разгледа жалбата на Радица Андонова од Струмица против решението број 04-4900/2 донесено од директорот на Фондот на 12 април 2023 година. Со обжаленото решение нејзиното барање за парична помош поради смрт на нејзината сестра која била вработена во Фондот се отфрла како поднесено од неовластено лица.*

*Барањето и одговорот на жалбата подготвен од секторот за управување со човечки ресурси на Фондот беа објаснети од Радица Димовска, која наведе дека во моментот на разгледување на барањето, жалителката немала поднесено доказ дека е овластена за поднесување на барањето, а таков доказ – наследно решение, поднела дури со жалбата.*

*Имајќи ги вид новоподнесените докази, Управниот одбор ја прифати жалбата и едногласно донесе*

***Одлука***

*со која жалбата на Радица Андонова се уважи и решението број 04-4900/2 донесено од директорот на Фондот на 12 април 2023 година се поништи.*

***ТОЧКА 9 –*** *Предлог за изменување на Одлуката за утврдување на висината на вкупниот договорен надоместок за обезбедување здравствени услуги од специјализирана медицинска рехабилитација како продолжено болничко лекување во 2023 година*

*Во рамките на точката 9, Управниот одбор врз основа на предлогот содржан во работните материјали за оваа точка од дневниот ред, без дискусија едногласно донесе*

***Одлука***

***за изменување на висината на вкупниот договорен надоместок во 2023 година на Друштвото за физикална медицина и специјализирана медицинска рехабилитација „Катлановска бања“ ДОО Катланово***

*со која поради техничка грешка во одлуката донесена на 16 мај 2023 година, беше изменет износот утврден за дејноста болничка здравствена заштита на Катлановска бања.*

***ТОЧКА 10 -*** *Предлог за донесување на Одлука за склучување анекси на договори за издавање ортопедски и други помагала*

*Во рамките на оваа точка од дневниот ред, Управниот одбор согласно членот 11, став 3 и 4 на Правилникот за индикациите за остварување на право на ортопедски и други помагала, одлучуваше во врска со поднесените пријави за склучување на договор, односно анекс на договор за ортопедски и други помагала.*

*Објаснување даде директорката Филиповска Грашкоска, наведувајќи дека од работата на комисијата за ортопедски и други помагала на Фондот, која ги разгледува поднесените пријави односно барања, произлегол предлог за донесување одлука за склучување анекси на договорите со три аптеки и едно трговско друштво.*

*По објаснувањето, Управниот одбор без дискусија едногласно ја донесе предложената*

***Одлука***

***за склучување анекси на договори за издавање ортопедски и други помагала***

*со која по барањата на четири субјекти се одлучи да се склучат анекси на договорите за издавање на ортопедски и други помагала.*

***ТОЧКА 11 -*** *Разно*

* *Во рамките на точката разно Тања Дејаноска го истакна прашањето за утврдување на нови референтни цени за здравствените услуги од специјалистичката стоматологија, односно укажа дека разговорите кои се одвивале помеѓу претставници на стоматолозите и Фондот стагнирале и дека не е постигнат резултат. Навести дека доколку во многу кус рок Фондот не подготви нови цени, стоматолозите се подготвуваат за радикални чекори. Потоа ја истакна и состојбата со февруарските фактури за дадени услуги кои поради хакерскиот напад на информацискиот систем на Фондот во февруари, сѐ уште не се платени.*

*Директорката Филиповска Грашкоска ги изложи активностите на Фондот во изминатиот период за обработување и внесување на фактурите и најави дека наскоро овие фактури ќе може да се платат.*

* *Понатаму под точката разно, Љубиша Каранфиловски наведе оти е известен дека од поранешниот директор на Клиничката болница во Тетово до Фондот било доставено барање за дополнителни средства заради плаќање на неисплатени додатоци на плати на вработените. Праша дали Фондот одговорил на барањето.*

*Директорката Филиповска Грашкоска одговори дека не е само тоа барање, туку има и други јавни здравствени установи кои се соочуваат со тужби за неисплатени права од работен однос. Во врска со тоа, на следната седница, кога ќе знаеме колкави средства се во прашање, ќе се дискутира и за тоа.*

*Со тоа дневниот ред беше исцрпен и Управниот одбор во 11.45 часот заврши со работата на Сто четириесет и шестата седница.*

***Записничар, Управен одбор/Bordi drejtues***

***Христо Трповски Претседател/Kryetar,***

***D-r Fadil Cana***